标题：曲端
生平简介
威震敌胆，治军森严曲端的父亲曲涣，曾任左班殿直，后战死沙场。曲端三岁时以父荫而授三班借职，自幼聪明好学，喜欢文史，热心于兵略。长大后，历秦凤路队将、泾原路通安砦兵马临押，权泾原路第三将。
靖康元年（1126年），西夏乘金人围困汴京开封，乘机攻占宋西安州（今宁夏海原西安乡）和怀德军（今宁夏固原黄铎堡乡），镇戎军告急。镇戎军是宋朝西北门户，如有闪失，后果不堪设想。但当时这处要塞却没有守将，渭州经略使席贡便任命曲端为经略司统制官兼知镇戎军，去镇守镇戎军城。曲端临危受命，不辱使命，抵御夏人，使其不能南下一步。
后曲端多次击败金国大将完颜娄室。金将撒离喝与曲端对阵时，见其军容严整，竟吓得放声大哭，被金人讥为“啼哭郎君”。曲端威震敌胆、屡破强敌的一个重要原因，就是军令严明，执法如山。他任泾原路都统制时，有一叔父在其麾下任偏将，因玩忽职守而打了个败仗。曲端毫不留情地将其依法处斩，然后又跪于叔父遗体前哭祭，并亲自写了祭文，诵道：“呜呼哀哉！按军法斩杀副将的，是泾原统制；依人情祭奠叔父的，是侄儿曲端。伏惟尚飨！”将帅失和，蒙冤而死建炎二年（1128年），曲端知延安府。次年（1129年），迁康州防御使、泾原路经略安抚使，并由川陕京西诸路安抚使张浚拜为威武大将军，宣抚处置使司都统制、知渭州，统率西军。后因不同意张浚的布阵，和张浚互以人头为赌注。张浚一气之下，将他贬为团练副使。
绍兴元年（1131年）正月，曲端一度复出，改任“荣州刺史，提举江州太平观，徙阆州。”但张浚深恐曲端怀有二心，难以制服，便与吴玠共谋，诬告曲端在家中的房屋庭柱上所题写的诗句：“不向关中兴事业，却来江上泛渔舟”，是影射和攻击高宗赵构的意思，因而被捕投入恭州（今四川巴县）监狱。
曲端知道张浚不容他，朝廷也不信任自己，这次是必死无疑。曲端有一匹心爱的战马名叫“铁象”，是“日驰四百里”的宝马。他仰天长叹道，“我死不足惜，铁象可惜！”后因酷刑死于恭州狱中，年仅四十一岁。[1]相传曲端被关在铁笼之中，用蜡封住口鼻，锁上手脚，灌入烧酒，用烈火烤炙，五脏俱焚而死。[2]
关陇乡人得知曲端被害，“莫不惜之”。未死之前，“蜀人多上书为端讼冤”。遇难之后，“远近士民，闻端之死，无不怅恨，有数日食不能下者”；“陕西军士，皆流涕怅恨，有叛去者”；“陕西士大夫莫不惜之”。
不久，张浚的罪行被揭露，受他迫害的曲端得以平反昭雪，被追认为宣州观察使，谥“壮愍”。
历史评价
《宋史》：“端有将略，使展尽其才，要未可量。然刚愎，恃才凌物，此其所以取祸云。”[3]；“曲端刚愎自用，轻视其上，劳效未著，动违节制，张浚杀之虽冤，盖亦自取焉尔。”[3]
文史记载
宋史《宋史 · 曲端传》[3]
曲端字正甫，镇戎人。父涣，任左班殿直，战死。端三岁，授三班借职。警敏知书，善属文，长于兵略，历秦凤路队将、泾原路通安砦兵马临押，权泾原路第三将。
夏人入寇泾原，帅司调统制李庠捍御，端在遣中。庠驻兵柏林堡，斥堠不谨，为夏人所薄，兵大溃，端力战败之，整军还。夏人再入寇，西安州、怀德军相继陷没。镇戎当敌要冲，无守将，经略使席贡疾柏林功，奏端知镇戎军兼经略司统制官。
建炎元年十二月，娄宿攻陕西。二年正月，入长安、凤翔，关、陇大震。二月，义兵起，金人自巩东还。端时治兵泾原，招流民溃卒，所过人供粮秸，道不拾遗。金游骑入境，端遣副将吴玠据清溪岭与战，大破之。端乘其退，遂下兵秦州，而义兵已复长安、凤翔。统领官刘希亮自凤翔归，端斩之。六月，以集英殿修撰知延安府。
王庶为龙图阁待制，节制陕西六路军马。遂授端吉州团练使，充节制司都统制，端雅不欲属庶。九月，金人攻陕西，庶召端会雍、耀间，端辞以未受命。庶以鄜延兵先至龙坊，端又称已奏乞回避，席贡别遣统制官庞世才将步骑万人来会。庶无如之何，则檄贡勒端还旧任，遣陕西节制司将官贺师范趋耀，别将王宗尹趋白水，且令原、庆出师为援，二帅各遣偏将刘仕忠、寇鯶来与师范会。庶欲往耀督战，已行，会庞世才兵至邠，端中悔，以状白庶，言已赴军前，庶乃止。师范轻敌不戒，卒遇敌于八公原，战死，二将各引去，端遂得泾原兵柄。
十一月，金谍知端、庶不协，并兵攻鄜延。时端尽统泾原精兵，驻淳化。庶日移文趣其进，又遣使臣、进士十数辈往说端，端不听。庶知事急，又遣属官鱼涛督师，端阳许而实无行意。权转运判官张彬为端随军应副，问以师期。端笑谓彬曰："公视端所部，孰与李纲救太原兵乎？"彬曰："不及也。"端曰："纲召天下兵，不度而往，以取败。今端兵不满万，不幸而败，则金骑长驱，无陕西矣。端计全陕西与鄜延一路孰轻重，是以未敢即行，不如荡贼巢穴，攻其必救。"乃遣吴玠攻华州，拔之。端自分蒲城而不攻，引兵趋耀之同官，复迂路由邠之三水与玠会襄乐。
金攻延安急，庶收散亡往援。温州观察使、知凤翔府王<王燮>将所部发兴元，比庶至甘泉，而延安已陷。庶无所归，以军付<王燮>，自将百骑与官属驰赴襄乐劳军。庶犹以节制望端，欲倚以自副，端弥不平。端号令素严，入壁者，虽贵不敢驰。庶至，端令每门减其从骑之半，及帐下，仅数骑而已。端犹虚中军以居庶，庶坐帐中，端先以戎服趋于庭，即而与张彬及走马承受公事高中立同见帐中。良久，端声色俱厉，问庶延安失守状，曰："节制固知爱身，不知爱天子城乎？"庶曰："吾数令不从，谁其爱身者？"端怒曰："在耀州屡陈军事，不一见听，何也？"因起归帐。庶留端军，终夕不自安。
端欲即军中杀庶，夺其兵。夜走宁州，见陕西抚谕使谢亮，说之曰："延安五路襟喉，今已失之，《春秋》大夫出疆得以专之，请诛庶归报。"亮曰："使事有指，今以人臣擅诛于外是跋扈也，公为则自为。"端意阻，复归军。明日，庶见端，为言已自劾待罪。端拘縻其官属，夺其节制使印，庶乃得去。
王<王燮>将两军在庆阳，端召之，<王燮>不应。会有告<王燮>过邠军士劫掠者，端怒，命统制官张中孚率兵召<王燮>，谓中孚曰："<王燮>不听，则斩以来。"中孚至庆阳，<王燮>已去，遽遣兵要之，不及而止。
初，叛贼史斌围兴元不克，引兵还关中。义兵统领张宗谔诱斌如长安而散其众，欲徐图之。端遣吴玠袭斌擒之，端自袭宗谔杀之。
三年九月，迁康州防御使、泾原路经略安抚使。时延安新破，端不欲去泾原，乃以知泾州郭浩权鄜延经略司公事。自谢亮归，朝廷闻端欲斩王庶，疑有叛意，以御营司提举召端，端疑不行。议者喧言端反，端无以自明。会张浚宣抚川、陕，入辨，以百口明端不反。浚自收揽英杰，以端在陕西屡与敌角，欲仗其威声。承制筑坛，拜端为威武大将军、宣州观察使、宣抚处置使司都统制、知渭州。端登坛受礼，军士欢声如雷。
浚虽欲用端，然未测端意，遣张彬以招填禁军为名，诣渭州察之。彬见端问曰："公常患诸路兵不合，财不足；今兵已合，财已备，娄宿以孤军深入吾境，我合诸路攻之不难。万一粘罕并兵而来，何以待之？"端曰："不然，兵法先较彼己，今敌可胜，止娄宿孤军一事；然将士精锐，不减前日。我不可胜，亦止合五路兵一事；然将士无以大异于前。况金人因粮于我，我常为客，彼常为主。今当反之，按兵据险，时出偏师以扰其耕获。彼不得耕，必取粮河东，则我为主，彼为客，不一二年必自困毙，可一举而灭也。万一轻举，后忧方大。"彬以端言复命，浚不主端说。
四年春，金人攻环庆，端遣吴玠等拒于彭原店，端自将屯宜禄，玠先胜。既而金军复振，玠小却，端退屯泾州，金乘胜焚邠州而去。玠怨端不为援，端谓玠前军已败，不得不据险以防冲突，乃劾玠违节制。
是秋，兀术窥江、淮，浚议出师以挠其势。端曰："平原广野，贼便于冲突，而我军未尝习水战。金人新造之势，难与争锋，宜训兵秣马保疆而已，俟十年乃可。"端既与浚异，浚积前疑，竟以彭原事罢端兵柄，与祠，再责海州团练副使、万州安置。
是年，浚为富平之役，军败，诛赵哲，贬刘锡。浚欲慰人望，下令以富平之役，泾原军马出力最多，既却退之后，先自聚集，皆缘前帅曲端训练有方。叙端左武大夫，兴州居住。
绍兴元年正月，叙正任荣州刺史，提举江州太平观，徙阆州。于是浚自兴州移司阆州，欲复用端。玠与端有憾，言曲端再起，必不利于张公；王庶又从而间之。浚入其说，亦畏端难制。端尝作诗题柱曰："不向关中兴事业，却来江上泛渔舟。"庶告浚，谓其指斥乘舆，于是送端恭州狱。
武臣康随者尝忤端，鞭其背，随恨端入骨。浚以随提点夔路刑狱，端闻之曰："吾其死矣！"呼"天"者数声；端有马名"铁象"，日驰四百里，至是连呼"铁象可惜"者又数声，乃赴逮。既至，随令狱吏絷维之，糊其口，熁之以火。端乾渴求饮，予之酒，九窍流血而死，年四十一。陕西士大夫莫不惜之，军民亦皆怅怅，有叛去者。浚寻得罪，追复端宣州观察使，谥壮愍。齐东野语《齐东野语 · 曲壮闵本末》
曲端字平甫，镇戎军人，知书善属文，作字奇伟，长于兵略，屡战有声。知延安府时，王庶节制陕西六路军马，遂授端吉州团练使、节制司都统制。端雅不欲属庶，及寇犯陕西，庶召端，则以未受命辞。敌知端、庶不协，并兵寇鄜延，庶督端为援，端以为救?延，不如全陕西，乃遣吴玠攻华州。既而延安陷，庶无所归，遂以百骑驰至端军。端以戎服见，问庶延安失守状曰：“节制固知爱身，不知为天子爱城乎？”庶曰：“吾数令不从，谁其爱身者？”端怒曰：“在耀州屡陈军事，不一见听，何也？”乃拘其官属，夺其节制司印。既而以擒史斌功，迁康州防御使、泾原路经略安抚使、知延安府。端不欲往，朝廷疑有叛意，遂以御营提举召，端疑不行。会张浚宣抚川、陕，以端有威声，承制拜端威武大将军、宣州观察使、宣抚司都统制、知渭州，军士欢声如雷。是时端与吴玠皆有重名，陕西人为之语曰：“有文有武是曲大，有谋有勇是吴大。”娄室寇鄜州日，端屡战皆捷，至白店原，撒离喝乘高望之，惧而号泣，彼中目之为“啼哭郎君”，其为敌所畏如此。
既而浚欲大举，未测其意，先使张彬往觇之曰：“公常患诸路兵不合，财不足。今宣抚司兵。已合，财已足，娄室以孤军深入，我合诸路攻之不难，万一粘罕并兵而来，何以待之？”端曰：“不然，兵法先较彼己，今敌可胜，止娄室孤军。然将士轻锐，不减前日，我不过止合五路兵耳，然将士无以大异于前。兼敌之入寇，因粮于我，我常为客，彼常为主。今当反之，按兵据险，时出偏师以扰其耕。彼不得耕，必将取粮于河东，是我为主彼为客。不一二年间，必自困毙，可一举而灭也。万一轻举，后忧方大。”彬以其言复命，浚不悦。
金犯环庆，端遣吴拒之彭店原，战少却，乃劾违节制。其秋，兀术窥江淮，浚议出师，会诸将议所从，端力以为不然，须十年乃可。端既与浚异趣，时王庶为宣抚司参谋，与端有宿怨，因谮于浚曰：“端有反心久矣，盍早图之。”浚积前疑，复闻庶言，大怒，竟以彭原事罢其兵柄与祠，再谪海州团练副使，万安军安置。是时，陕西军民皆恃端为命，及为庶谮，无罪而贬，军情大不悦。
是年，浚大举，军至富平县。将战，乃伪立前军都统制曲端旗以惧之。娄室曰：“闻曲将军已得罪，必绐我也。”遂拥军骤至，军遂大溃。浚心愧其言，而欲慰 人望，乃下令以富平之役，泾原军出力最多，既却退之后，先自聚集，皆前帅曲端训练有方，遂叙复左武大夫，兴州居住。绍兴初，又叙营州刺史，与祠，徙阆州。浚亦自兴州移司阆州，欲复用端。
玠既憾之，且惧端复起，乃言曰：“曲端再起，必不利于张公。”王庶又从而谮之，以端尝作诗云：“不向关中图事业，却来江上泛扁舟。”举此以为指斥。浚 入其说，且以张中孚、李彦琪，赵彬降敌，疑端知其谋，于是徙端恭州，置狱，命武臣康随为夔路提刑鞫治。康随者，先知怀德军，盗用库金，为端所劾。时武臣提刑废已久，浚特以命随。端既赴逮，知必死，仰天长吁，指其所乘战马铁象云：“天不欲复中原乎？惜哉！”泣数行下，左右皆泣。初至，狱官不知何人，日盛服候 之，如事上官之礼，端甚讶之。一日，其人忽前云：“将军功臣，朝廷所知，决无他虑。若欲早出，第手书一病状，狱司即以申主，便可凭藉出矣。”端欣然引笔书 之，甫就，狱官遽卷怀而去。是晚，即进械，坐之铁笼，炽火逼之，殊极惨恶。端渴甚求饮，与之酒，九窍流血而死，年四十一，时绍兴四年八月三日丁卯申时也。陕西军士，皆流涕怅恨，多叛去者。
浚寻得罪，诏追复端宣州观察使。制曰：“顷失意于权臣，卒下狱而谴死，恩莫追于三宥，人将赎以百身。”其后金归河南之日，又诏谥端壮闵。制曰：“属委任之非人，致刑诛之横被，兴言及此，流涕何追！”
端为泾原都统日，有叔为偏将，战败诛之。既乃发丧，祭之以文曰：“呜呼！斩副将者，泾原统制也，祭叔者，侄曲端也，尚享！”一军畏服。其纪律极严，魏 公尝按视端军，端执挝以军礼见，旁无一人。公异之，谓欲点视，端以所部五军籍进。公命点其一部，于廷间开笼纵一鸽以往，而所点之军随至，张为愕然。既而欲尽观，于是悉纵五鸽，则五军顷刻而集，戈甲焕灿，旗帜精明，魏公虽奖，而心实忌之。在蜀日，尝有诗云：“破碎江山不足论，何时重到渭南村。一声长啸东风 里，多少人归未断魂。”亦可见其志也。
至今西北故老，尚能言其冤。而《四朝国史》端本传之论，乃曰：“曲端之死，时论或以为冤，然观其狠愎自用，轻视其上，纵使得志，终亦难御，况动违节制，夫何功之可言乎？”此虽史臣为魏公庇，然失其实矣。信如所言，则秦桧之杀岳飞，亦不为过。或又比之孔明斩马谡，尤无谓也。直笔之难也，久矣，惜哉！